5175 


02002661403010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 266 

14 Μαρτίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός επιτοκίων εντόκων γραμματίων. 1 

Ρύθμιση χρεών πυροπαθών οφειλετώντης χώρας. 2 


Τροποποίηση της 2072561/10721/0022/29.10.96 από¬ 
φασης του Υπουργού Οικονομικών «περί καθορι¬ 
σμού αμοιβής των μελών της Συντοντιστικής Επι¬ 
τροπής και της Ομάδας Εργασίας Τεχνικής Βοή¬ 
θειας, εφαρμογής του Προγράμματος βελτίωσης 
των διαδικασιών φορολογικών ελέγχων και είσπρα¬ 
ξης Δημοσίων Εσόδων», όπως αυτή τροποποιήθη¬ 
κε και ισχύει. 3 

Ανάκληση της 148782/20.11.1979 απόφασης του 
Υπουργού Οικονομικών «Περί αναθέσεως της διαχεί¬ 
ρισης του «Ταμείου Κέντρου Ανωτέρας Τεχνικής και 
Επαγγελματικής Εκπαιδεύσεως (Κ.Α.Τ.Ε.Ε.Ε.) Φλω- 


ρίνης» στην Τράπεζα της Ελλάδος». 4 

Πρόληψη εργασιακού κινδύνου κατά τη μελέτη του έρ¬ 
γου . 5 

Καθορισμός ποσού εξετάστρων του διαγωνισμού 

συμβολαιογράφων. 6 

Σύσταση - Συγκρότηση κοινού Υπηρεσιακού Συμβου¬ 
λίου των εργαζομένων στα ΝΠΔΔ - Γυμναστήρια Ν. 

Θεσσαλονίκης. 7 

Διαπίστωση ανάγκης υπερωριακής εργασίας και κα¬ 
θιέρωση αυτής με αμοιβή κατά τις απογευματινές 
ώρες και Κυριακές και εξαιρέσιμες ημέρες των 
υπαλλήλων της Ν.Α. Μαγνησίας, μονίμων και απο¬ 
σπασμένων για το Α' εξάμηνο του2001 . 8 


ΑΠΟΦΑΣΕΙ Σ 

Αριθ. 2/11865/0023 (1) 

Καθορισμός επιτοκίων εντόκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 


2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Τις προηγούμενες αποφάσεις του Υπουργού Οικονο¬ 
μικών αριθμ. 2/80388/0023/21.11.2000 «Καθορισμός επι¬ 
τοκίων εντόκων γραμματίων τρίμηνης διάρκειας» και 
αριθμ. 2/87246/0023/19.12.2000 «Καθορισμός επιτοκίων 
εντόκων γραμματίων εξάμηνης και ετήσιας διάρκειας». 

5. Τα αποτελέσματα της από 20.2.2001 δημοπρασίας 
Εντόκων Γραμματίων διάρκειας 13,26 και 52 εβδομάδων. 

6. Την αριθμ. 1039386/441/Α0006/21.4.2000 (ΦΕΚ 
571/Β/21.4.2000) απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών», αποφασίζουμε: 

1. Ορίζουμε το επιτόκιο των εντόκων γραμματίων, Ν.Δ. 
3745/57, που θα εκδοθούν ή θα ανανεωθούν από 20 Φε¬ 
βρουάριου 2001 ως εξής: 

α) για τα έντοκα γραμμάτια τρίμηνης διάρκειας σε 
4,20%, 

β) για τα έντοκα γραμμάτια εξάμηνης διάρκειας σε 
4,18% και 

γ) για τα έντοκα γραμμάτια δωδεκάμηνης διάρκειας σε 
4,24% 

2. Τα παραπάνω επιτόκια είναι εκείνα που προέκυψαν κα¬ 
τά τη δημοπρασία της 20 Φεβρουάριου 2001 για έντοκα 
γραμμάτια διάρκειας 13,26 και 52 εβδομάδων, αντίστοιχα. 

3. Για τα άληκτα έντοκα γραμμάτια και για το χρονικό 
διάστημα από την πιο πάνω ημερομηνία (20.2.2001) μέχρι 
τη λήξη τους ισχύουν οι αποφάσεις μας βάσει των οποίων 
έγινε η έκδοσή τους. 

3. Κάλυψη δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού οικονομι¬ 
κού έτους 2001 η οποία έχει προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1014815/898-20/0016 (2) 

Ρύθμιση χρεών πυροπαθών οφειλετών της χώρας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του πέμπτου άρθρου 
του Ν. 2275/1994 (ΦΕΚ.238 τ.Α’), με την οποία παρέχεται 
εξουσιοδότηση στον Υπουργό Οικονομικών με εξαιρετι¬ 
κές περιπτώσεις σεισμών, πλημμύρων, ή άλλων θεομη¬ 
νιών, από τις οποίες παρακαλούνται σημαντικές ζημιές σε 
μεγάλο αριθμό φορολογουμένων να εκδίδει αποφάσεις 
του με τις οποίες να αναστέλλεται στις πληγείσες περιο¬ 
χές η είσπραξη των ληξιπροθέσμων χρεών προς το Δη¬ 
μόσιο για χρονικό διάστημα μέχρι έξι (6) μηνών και να 
ρυθμίζεται η καταβολή των χρεών αυτών μέχρι είκοσι τέσ¬ 
σερις (24) μηνιαίες δόσεις, με μερική ή ολική απαλλαγή 
από τις προσαυξήσεις εκπρόθεσμης καταβολής, που 
αναλογούν κατά τις διατάξεις του Κ.Ε.Δ.Ε. 

2. Το γεγονός ότι οι καταστροφικές πυρκαγιές σε πολ¬ 
λές περιοχές της χώρας κατά το θέρος του 2000, είχαν 
σαν αποτέλεσμα την απορρύθμιση της οικονομικής και 
κοινωνικής ζωής των κατοίκων των περιοχών αυτών. 

3. Το γεγονός ότι με την παρούσα απόφαση δενπροκα- 
λείται δαπάνη στον Κρατικό Προϋπολογισμό. 

4. Την αριθμ.1039386/441/Α0006/21.4.2000 (ΦΕΚ571 τ. 
Β/21/4/2000) απόφαση του Πρωθυπουργού και του 
Υπουργού Οικονομικών με την οποία χορηγούνται αρμο¬ 
διότητες στους Υφυπουργούς Οικονομικών, αποφασί¬ 
ζουμε: 

Α. Χρέη προς το Δημόσιο βεβαιωμένα στις αρμόδιες 
Δ.Ο.Υ. και Τελωνεία, τα οποία κατέστησαν ληξιπρόθεσμα 
μέχρι και τις 28 Φεβρουάριου 2001 και οφείλονται από φυ¬ 
σικά ή νομικά πρόσωπα, που επλήγησαν από τις πυρκα¬ 
γιές κατά τη διάρκεια του έτους 2000, ρυθμίζονται, ύστε¬ 
ρα από αίτηση του οφειλέτη και καταβάλλονται, χωρίς τις 
αναλογούσες σ’ αυτά, κατά τις διατάξεις του Κ.Ε.Δ.Ε. 
προσαυξήσεις εκπρόθεσμης καταβολής, σε είκοσι τέσ¬ 
σερις (24), κατ’ ανώτατο όριο, ίσες μηνιαίες δόσεις με τον 
περιορισμό ότι κάθε δόση δεν θα είναι μικρότερη των 
τριάντα χιλιάδων (30.000) δραχμών. 

Προϋποθέσεις για την υπαγωγή στη ρύθμιση αυτή απο¬ 
τελούν: 

α) Η υποβολή σχετικής αίτησης μέχρι 30.4.2001 στην 
αρμόδια Δ.Ο.Υ. ή Τελωνείο. 

β) Η προσκόμιση σχετικού εγγράφου αρμοδίας Επιτρο- 
πήςτου Δήμου ή άλλης Αρχής, από το οποίο να προκύπτει 
ότι ο οφειλέτης έχει υποστεί ζημιές από τις πυρκαγιές αυ¬ 
τές. 

γ) Η καταβολή της πρώτης δόσης της ρύθμισης μέχρι 
και 30 Απριλίου 2001. Οι επόμενες δόσεις της ρύθμισης 
καταβάλλονται μέχρι και την τελευταία εργάσιμη ημέρα 
των επόμενων μηνών. 

Η καθυστέρηση καταβολής τριών (3) συνεχών μηνιαίων 
δόσεων έχει ως συνέπεια την απώλεια του ευεργετήμα¬ 
τος της ρύθμισης και την είσπραξη του υπολοίπου ποσού 
της οφειλής επιβαρυνόμενου με τις αναλογούσες κατά 
Κ.Ε.Δ.Ε. προσαυξήσεις εκπρόθεσμης καταβολής με βά¬ 
ση τα στοιχεία της βεβαίωσης. Σε περίπτωση καθυστέρη¬ 
σης καταβολής μιας οποιασδήποτε μηνιαίας δόσης ο 
οφειλέτης επιβαρύνεται με την αναλογούσα κατά 
Κ.Ε.Δ.Ε. προσαύξηση. 


Κατά τα λοιπά ισχύουν ανάλογα οι διατάξεις της παρα¬ 
γράφου 1 του άρθρου 45 Ν. 2778/1999 (ΦΕΚ.295 τ.Α’ - 
31.12.1999). 

Β. Από τις διατάξεις της παρούσας απόφασης προκα- 
λείται απώλεια εσόδων του Κρατικού Προϋπολογισμού, 
λόγω μη είσπραξης προσαυξήσεων εκπρόθεσμης κατα¬ 
βολής, το μέγεθος της οποίας δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 

□ 

Αριθ. 2/12683/0022 (3) 

Τροποποίηση της 2072561/10721/0022/29.10.96 απόφα¬ 
σης του Υπουργού Οικονομικών «περί καθορισμού 
αμοιβής των μελών της Συντοντιστικής Επιτροπής και 
της Ομάδας Εργασίας Τεχνικής Βοήθειας, εφαρμο¬ 
γής του Προγράμματος βελτίωσης των διαδικασιών 
φορολογικών ελέγχων και είσπραξης Δημοσίων Εσό¬ 
δων», όπως αυτή τροποποιήθηκε και ισχύει. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 34 του Ν. 1914/90 και 13 του Ν. 2346/95. 

β) Του άρθρου 19του Ν. 2470/97. 

γ) Του άρθρου 40 του Ν. 849/78 όπως τροποποιήθηκε 
με το άρθρο 8 του Ν. 2129/93. 

δ) Του αρ. 29Ατου Ν. 1558/85, όπως προστέθηκε με το 
αρ. 27του Ν. 2081/92 καιαντικαταστάθηκε με το αρ. 1 του 
Ν. 2469/97. 

2. Την αριθμ.2072561/10721/0022/29.10.96 απόφαση 
του Υφυπουργού Οικονομικών, με την οποία καθορίσθη¬ 
κε η αποζημίωση των συμμετεχόντων στα εν θέματι συλ¬ 
λογικά όργανα, όπως παρατάθηκε με τις αριθμ. 2013565/ 
1727/0022/31.3.97 και 2/12737/0022/3.3.99 και 2/11501/ 
0022/24.2.2000 καιτροποποιήθηκε με τις αριθμ. 2007571 / 
737/0022/30.3.98, 2066675/7371/0022/5.11.1998 και 
2/40038/0022/15.6.99 και 2/74566/0022/14.12.99 όμοιες 
αποφάσεις. 

3. Την αριθμ.2/38554/0004/23.5.2000 απόφαση μεταβί¬ 
βασης αρμοδιοτήτων και της εξουσίας να υπογράφουν 
«Με εντολή Υφυπουργού» στο Γενικό Γραμματέα Δημο¬ 
σιονομικής Πολιτικής... κ.λπ.». 

4. Το γεγονός ότι, από τις διατάξεις της παρούσας από¬ 
φασης προκαλείται δαπάνη ύψους 3.950.000 δρχ. περί¬ 
που, σε βάρος του Ειδ.Φορέα 23-110 ΚΑΕ 0515 οικ. έτους 
2001 . 

5. Την αριθμ. 1087070/963/Α0006/30.7.96 απόφαση του 

Υπουργού Οικονομικών, με την οποία συγκροτήθηκαν και 
ορίσθηκαν τα μέλη της παραπάνω Συντονιστικής Επιτρο¬ 
πής και των Ομάδων Εργασίας Τεχνικής Βοήθειας (όπως 
αυτή τροποποιήθηκε και συμπληρώθηκε με τις αριθμ. 
1095737/1104/Α0006/30.8.96, 1103291/1141/Α0006/ 

20.9.96, 1126227/1273/Α0006/1.11.96, 1044197/515/ 
Α0006/16.4.97, 1126876/2055/Α0006/8.12.97, 1021652/ 
555/Α0006/15.2.98, 1026327/ 459/Α0006/24.2.98, 

1060319/1232/Α0006/18.5.98, 1092559/1683/Α0006/ 

7.8.98, 1098960/1737/Α0006/1.9.98 και 1016003/192/ 

Α0006/12.2.1999 και 1091052/1217/Α0006/24.9.99 και 
1112454/1607/Α0006/8.12.2000 αποφάσεις). 

7. Το αριθμ. 171/ 23-2-99 έγγραφο της Επιτροπής Πα¬ 
ρακολούθησης Ε.Π. «ΚΛΕΙΣΘΕΝΗΣ«, με το οποίο το έργο 
του ΙΗ3 προεντάχθηκε στο Ε.Π.«ΚΛΕΙΣΘΕΝΗΣ « στην 6η 
Επιτροπή παρακολούθησης ως υπό έργο στο έργο 2.2.1 
«Μελέτη Διοικητικού και Οργανωτικού Εκσυγχρονισμού 
του Υπ.Οικονομικών», αποφασίζουμε: 

Τροποποιούμε την αριθμ. 2072561/10721/0022/ 
29.10.96 απόφαση του Υφυπουργού Οικονομικών, με την 
οποία καθορίσθηκε η αποζημίωση των συμμετεχόντων 
στα εν θέματι συλλογικά όργανα, όπως αυτή τροποποιή¬ 
θηκε και παρατάθηκε με τις αριθμ. 2013565/1727/ 
0022/31.3.97, 2007571/737/0022/30.3.98, 2066675/7371/ 
0022/5.11.98, 2/12737/0022/3.3.99 και 2/40038/0022/ 
15.6.99, 2/74566/0022/14.12.99 και 2/11501/0022/ 

24.2.2000 όμοιες, ως εξής: 

Παρατείνουμε το χρόνο ισχύος της προαναφερόμενης 
απόφασης για 1 μήνα, ήτοι μέχρι 31 Ιανουάριου 2001. 

Κατά ταλοιπά, η παραπάνω τροποποιούμενη απόφαση, 
ισχύει ως έχει. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Φεβρουάριου 2001 

Με εντολή Υφυπουργού 
Ο Γενικός Γραμματέας Δημ. Πολιτικής 
ΙΩΑΝΝΗΣ ΚΟΥΣΟΥΛΑΚΟΣ 

□ 

Αριθ. 2/12262/Α0024 (4) 

Ανάκληση της 148782/20.11.1979 απόφασης του Υπουρ¬ 
γού Οικονομικών «Περί αναθέσεως της διαχείρισης 
του «Ταμείου Κέντρου Ανωτέρας Τεχνικής και Επαγ¬ 
γελματικής Εκπαιδεύσεως (Κ.Α.Τ.Ε.Ε.Ε.) Φλωρίνης» 
στην Τράπεζα της Ελλάδος». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π ,Δ/τος « Διαχείριση 
Νομικών Προσώπων απάτην Τράπεζα της Ελλάδος». 

2. Το από 7.10.1958 Β.Δ/γμα (ΦΕΚ 175/Α/24.10.1958) 
«Τροποποίησητου από 20.1.1932 Π.Δ/τος». 

3. Το Π.Δ/γμα 496/74 «Περί λογιστικού ΝΠΔΔ». 

4. Την αριθμ 148782/20.11.1979 απόφαση του Υπουρ¬ 
γού των Οικονομικών «Περί αναθέσεως της διαχείρισης 
«Ταμείου Κέντρου Ανωτέρας Τεχνικής και Επαγγελματι¬ 
κής Εκπαιδεύσεως (Κ.Α.Τ.Ε.Ε.) Φλωρίνης» στην Τράπεζα 
της Ελλάδος - Υποκατάστημα Φλωρίνης. 

5. Το αριθμ. Φ.ΟΥ 21.1/333/21.2.2001 έγγραφο του ΤΕΙ 
Δυτικής Μακεδονίας με το οποίο ζητείται η ανάκληση της 
ανωτέρω απόφασης του Υπουργού Οικονομικών λόγω 
κατάργησης των ΚΑΤΕΕ (Ν. 1404/1983) και της αριθμ. 
14/99 απόφασής του ότι ο λογαριασμός δεν εξυπηρετεί 
πλέον λειτουργικά το ίδρυμα και δεν θα χρησιμοποιηθεί 
μελλοντικά. 

6. Την απόφαση του Υπουργού Οικονομικών αριθμ. 
2/38554/0004/23.5.2000 (ΦΕΚ 703/Β/7.6.2000) «Περί με- 
ταβιβάσεως αρμοδιοτήτων και της εξουσίας να υπογρά¬ 
φουν με εντολή Υφυπουργού στο Γεν. Γραμματέα Δημο¬ 
σιονομικής Πολιτικής, στους Γ εν. Δ/ντές και του Προϊστα¬ 


μένους Δ/νσεων και Τμημάτων του Γενικού Λογιστηρίου 
του Κράτους». 

7. Το γεγονός ότι με την απόφαση αυτή δενπροκαλείται 
δαπάνη σε βάρος του Προϋπολογισμού του Νομικού 
Προσώπου, αλλά επιλύονται θέματα διαδικαστικά, απο¬ 
φασίζουμε: 

Ανακαλούμε την αριθμ 148782/20.11.1979 απόφαση 
του Υπουργού Οικονομικών σχετικά με τη εξυπηρέτηση 
της Ταμειακής διαχείρισης του «Ταμείου Κέντρου Ανωτέ¬ 
ρας Τεχνικής και Επαγγελματικής Εκπαιδεύσεως 
(Κ.Α.Τ.Ε.Ε.) Φλωρίνης» από την Τράπεζα της Ελλάδος - 
Υποκατάστημα Φλωρίνης, λόγω καταργήσεως του ανω¬ 
τέρω ΝΠΔΔ. 

Η παρούσα απόφαση να δημοσιευθεί στην Εφημερίδα 
της Κυβερνήσεως 

Αθήνα, 2 Μαρτίου 2001 

Με εντολή Υφυπουργού 
Ο Διευθυντής 

ΓΕΩΡΓΙΟΣ I. ΠΑΠΑΔΟΠΟΥΛΟΣ 

□ 

Αριθ. ΔΙΠΑΔ/οικ/177 (5) 

Πρόληψη εργασιακού κινδύνου κατά τη μελέτη του 
έργου. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 1558/85 (ΦΕΚ Α/137/1985) Κυ¬ 
βέρνηση και Κυβερνητικά Όργανα». 

2. Την με αριθμό Δ17α/10/30/Φ2.2.1/23.5.2000 απόφα¬ 
ση του Πρωθυπουργού και Υπουργού ΠΕΧΩΔΕ «Ανάθεση 
αρμοδιοτήτων Υπουργού ΠΕΧΩΔΕ στους Υφυπουργούς 
ΠΕΧΩΔΕ (ΦΕΚ 664Β/24.5.2000». 

3. Τις διατάξεις του Π.Δ. 81/99 (ΦΕΚ Α/92/11.5.99 «Τρο¬ 
ποποίηση και Συμπλήρωση διατάξεων του Π.Δ. 428/95 
(ΦΕΚ Α/245/24.11.95) «Σύσταση της Γ ενικής Δ/νσης Ποι¬ 
ότητας Δημοσίων Έργωντου ΥΠΕΧΩΔΕ». 

4. Την με αριθμό Δ16α/010/9/ΦΔ/9.1.91 (Εγκύκλιος 2) 
απόφαση «Εξαίρεση διοικητικών πράξεων ή εγγράφων 
από τον κανόνα των τριών υπογραφών». 

5. Τις διατάξεις του Ν. 1418/84 (ΦΕΚΑ/23/29.2.84) «Δη¬ 
μόσια Έργα και ρυθμίσεις συναφών θεμάτων» όπως έχει 
τροποποιηθεί και συμπληρωθεί και ισχύει σήμερα και ιδι¬ 
αίτερα το άρθρο 21 παρ. 1. 

6. Τις διατάξεις του Ν. 2229/1994 (ΦΕΚ Α/138/ 
31.8.1994) «Τροποποίηση και συμπλήρωση του Ν. 
1418/84 και άλλες διατάξεις». 

7. Τις διατάξεις του Π.Δ. 609/85 (ΦΕΚ Α/223/31.12.85) 
«Κατασκευή Δημοσίων Έργων» όπως έχει τροποποιηθεί 
και συμπληρωθεί και ισχύει σήμερα. 

8. Τις διατάξεις του Π.Δ. 23/93 (ΦΕΚ Α/8/5.2.1993) 
«Προσαρμογή της Ελληνικής Νομοθεσίας για τα Δημόσια 
Έργα προς τις διατάξεις των οδηγιών 71/304, 71/305, 
78/669,89/440 και 89/665 της ΕΈ.» όπως έχει τροποποιη¬ 
θεί και συμπληρωθεί και ισχύει σήμερα. 

9. Τις διατάξεις του Ν. 1568/85 (ΦΕΚ Α/177/1985) «Υγι¬ 
εινή και ασφάλεια των εργαζομένων». 

10. Το Π.Δ. 305/1996 (ΦΕΚ Α/212/29.8.96) «Ελάχιστες 
Προδιαγραφές ασφαλείας και υγείας που πρέπει να 

εφαρμόζονται στα προσωρινά ή κινητά εργοτάξια σε συμ¬ 
μόρφωση προς την οδηγία 92/57/ΕΟΚ». 

11. Το Π.Δ. 17/96 «Μέτρα για τη βελτίωση της ασφάλει¬ 
ας και της υγείας των εργαζομένων κατά την εργασία σε 
συμμόρφωση με τις οδηγίες 89/391/ΕΟΚ και 91/ 
383/ΕΟΚ», και επειδή: 

1. Από ανάλυση των αιτιών των ατυχημάτων σε τεχνικά 
έργα προκύπτει ότι για την πρόληψή τους δεν αρκεί η λή¬ 
ψη μέτρων μόνο κατά τη φάση της κατασκευής τους. 

2. Απαιτούνται μέτρα πολύ πριν την έναρξη των εργα¬ 
σιών στο εργοτάξιο για να εφαρμοστεί μία αποτελεσματι¬ 
κή πολιτική πρόληψης των ατυχημάτων ,δηλαδή από τη 
φάση ακόμη της αρχικής μελέτης του έργου και την ορ¬ 
γάνωση του εργοταξίου. 

3. Τα στοιχεία των ερευνών δείχνουν ότι μεγάλο ποσο¬ 
στό των ατυχημάτων που συμβαίνουν κατά την εκτέλεση 
του έργου, συνδέονται με εσφαλμένες επιλογές, αμέλει¬ 
ες ή παραλείψεις από την αρχική σύλληψη μέχρι την ορι¬ 
στική μελέτη του έργου. 

4. Ο μελετητής του έργου έχει καθοριστικό ρόλο στην 
πρόληψη των κινδύνων για εκείνους που θα κατασκευά¬ 
σουν, συντηρήσουν, επισκευάσουν και λειτουργήσουν το 
έργο. 

5. Η σημαντικότερη συνεισφορά του μελετητή στην 
πρόληψη των κινδύνων, αναμένεται κατά τη φάση της αρ¬ 
χικής σύλληψης και μελέτης σκοπιμότητας του έργου, 
όταν υπάρχουν ακόμη ανοικτές εναλλακτικές επιλογές. 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Εγκρίνουμε την ένταξη των κατωτέρω άρθρων στην 
Ε.Σ.Υ. της μελέτης κάθε έργου: 

Άρθρο1 

Γενικές αρχές πρόληψης του εργασιακού κινδύνου 

Ο ανάδοχος μελέτης οφείλει να επισημάνει έγκαιρα 
στον ΚτΕτους κινδύνους οι οποίοι συνδέονται τόσο με τις 
βασικές παραδοχές του έργου, όσο και με τις τεχνικές 
απαιτήσεις της κατασκευής. 

Ο ανάδοχος μελέτης θα πρέπει να λάβει υπόψη του κα¬ 
τά το σχεδίασμά του ΤΕ, τις γενικές αρχές πρόληψης του 
εργασιακού κινδύνου που αναφέρονται στο άρθρο 7 του 
Π.Δ. 17/96, προσαρμοσμένες για τα τεχνικά έργα και συ¬ 
γκεκριμένα: 

• Την εξάλειψη των κινδύνων. 

• Την αντιμετώπιση των κινδύνων στην πηγή τους. 

• Την εκτίμηση των κινδύνων που δεν μπορούν να απο¬ 
φευχθούν και τα προτεινόμενα μέτρα πρόληψής τους. 

• Την περιγραφή της μεθόδου εργασίας και του τυχόν 
απαιτούμενου εξοπλισμού, όπου αυτό κρίνεται απαραί¬ 
τητο λόγω υψηλής επικινδυνότητας κατά την κατασκευή, 
συντήρηση ή επισκευή του έργου. 

• Την αντικατάσταση επικίνδυνων υλικών από λιγότερο 
επικίνδυνα. 

• Την προτεραιότητα στη λήψη μέτρων ομαδικής προ¬ 
στασίας σε σχέση μετά μέτρα ατομικής προστασίας. 

• Την προσαρμογή στις τεχνικές εξελίξεις. 

• Τις αρχιτεκτονικές, τεχνικές ή/και οργανωτικές επιλο¬ 
γές προκειμένου να προγραμματίζονται οι διάφορες ερ¬ 
γασίες ή φάσεις εργασίας που διεξάγονται ταυτόχρονα ή 
διαδοχικά. 


• Την πρόβλεψη της διάρκειας εκτέλεσης των διαφό¬ 
ρων αυτών εργασιών ή φάσεων εργασίας. 

• Το σχεδίασμά ενός συστήματος διαχείρισης της πρό¬ 
ληψης του εργασιακού κινδύνου, στο οποίο θα αναφέρο- 
νται συγκεκριμένα οι ρόλοι και αρμοδιότητες των στελε¬ 
χών διοίκησης του έργου, καθώς και των ειδικών θεσμών 
για την πρόληψη του επαγγελματικού κινδύνου (Τεχνικός 
Ασφάλειας, Συντονιστής Ασφάλειας και Υγείας της Εργα¬ 
σίας, Ιατρός Εργασίας, Επιτροπή Ασφάλειας και Υγείας 
των Εργαζομένων) που προβλέπονται από τη νομοθεσία. 
Επίσης θα περιλαμβάνονται οι βασικές διαδικασίες ασφά¬ 
λειας και υγείας της εργασίας (π.χ. αναφορά εργατικών 
ατυχημάτων, έκτακτης ανάγκης, χρήση εκρηκτικών, κα¬ 
τάρτισης προσωπικού, ιατρικών εξετάσεων), καθώς και 
οδηγίες ασφαλούς εργασίας, όπου αυτό απαιτείται (π.χ. 
χρήση μέσων ατομικής προστασίας, εργασία σε ύψος). 

Σκοπός του συστήματος είναι να αποτελέσει τη βάση 
για το σχεδίασμά ενός ολοκληρωμένου συστήματος ορ¬ 
γάνωσης και διαχείρισης της ασφάλειας από τον ανάδο- 
χο κατασκευής 

Αρθρο 2 

Ορισμός και αντικείμενο Συντονιστή Ασφάλειας και 
Υγείας της Εργασίας (ΑΥΕ) 

Ο ανάδοχος μελέτης είναι υποχρεωμένος να ορίσει, σύμ¬ 
φωνα με τις απαιτήσεις του Π.Δ. 305/96, Συντονιστή θεμά¬ 
των ΑΥΕ, ο οποίος και αναλαμβάνει την ευθύνη σύνταξης 
του Σχεδίου Ασφάλειας και Υγείας (ΣΑΥ) και Φακέλου 
Ασφάλειας και Υγείας (ΦΑΥ) κατά το στάδιο της μελέτης. 

Τα ονόματα των συντονιστών θα πρέπει να ανακοινω¬ 
θούν στον ΚτΕ εντός ενός μηνός απότηνημερομηνία ανά¬ 
θεσης της μελέτης. Στους Συντονιστές αυτούς θα ανατε¬ 
θεί η εκτέλεση των καθηκόντων που αναφέρονται στο άρ¬ 
θρο 5 του Π.Δ. 305/96. 

Άρθρο 3 

Περιεχόμενο (ΣΑΥ)-(ΦΑΥ) 

Ο ανάδοχος μελέτης οφείλει να υποβάλει με το πέρας 
της μελέτης το Σχέδιο και το Φάκελο Ασφάλειας και Υγεί¬ 
ας του έργου. 

3.1 Ως ελάχιστες απαιτήσεις για το περιεχόμενο του 
ΣΑΥ ορίζονται οι εξής: 

• Πληροφορίες για υπάρχοντα δίκτυα υπηρεσιών κοι¬ 
νής ωφελείας. 

• Πληροφορίες για κινδύνους που δεν μπορεί να απο¬ 
φευχθούν. 

• Εναλλακτικές μεθόδους εργασίας για εργασίες που 
οι κίνδυνοι δεν μπορούν να αποφευχθούν. 

• Για τον εναπομείναντα εργασιακό κίνδυνο, θα πρέπει 
να αναφέρονται συγκεκριμένα μέτρα για την πρόληψή του. 

• Πληροφορίες για υλικά κατασκευής που μπορεί να 
προκαλέσουν κινδύνους για την υγεία των εργαζομένων. 

• Μελέτες για κατασκευές, διατάξεις και εξοπλισμούς 
που απαιτούνται για εργασίες υψηλού κινδύνου και προ¬ 
κύπτουν από τις μελέτες (ειδικοί τύποι ικριωμάτων, δια¬ 
τάξεις για πρόσδεση κατά την εργασία σε ύψος, μεγάλα 
ορύγματα ή επιχώματα κ.λπ.). 

• Διαδικασίες για το χειρισμό θεμάτων ασφάλειας και 
υγείας για μελέτες που γίνονται αφού έχει αρχίσει η κα¬ 
τασκευή του έργου. 

3.2 Το ΦΑΥ θα περιέχει μόνο τα βασικά στοιχεία του έρ- 

γου, καθώς και οδηγίες και χρήσιμα στοιχεία σε θέματα 
ασφάλειας και υγείας, τα οποία ενδεχόμενα να πρέπει να 
λαμβάνονται υπόψη τόσο κατά τα επόμενα στάδια της με¬ 
λέτης, όσο και κατά τη διάρκεια της ζωής του έργου, 
όπως εργασίες συντήρησης, μετατροπής, καθαρισμού, 
κ.λπ. Ενδεικτικά οι οδηγίες και τα στοιχεία αυτά αναφέ- 
ρονται στον ασφαλή τρόπο εκτέλεσης των διαφόρων ερ¬ 
γασιών συντήρησης, στην αποφυγή κινδύνων από τα διά¬ 
φορα δίκτυα (ύδρευσης, ηλεκτροδότησης, αερίων, 
ατμού κ.λπ.), στην πυρασφάλεια κ.λπ. 

3.3 Επισημαίνεται ότι το ΣΑΥ και ο ΦΑΥ αποτελούν τμή¬ 
μα της τεχνικής μελέτης και υποβάλλονται για έγκριση 
στην αρμόδια υπηρεσία του ΚτΕ. 

3.4 Όταν υπάρχει ανάγκη έκδοσης οικοδομικής άδειας, 
τότε υποβάλλονται και στην Πολεοδομία. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Μαρτίου 2001 

Ο ΥΦΥΠΟΥΡΓΟΣ 

ΑΘΑΝ. ΑΛΕΥΡΑΣ 

□ 

Αριθ. 27381 (6) 

Καθορισμός ποσού εξετάστρων του διαγωνισμού συμ¬ 
βολαιογράφων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις των παρ. 2 και 3 του άρθρου 25 του Ν. 
2830/2000 «Κώδικας συμβολαιογράφων». 

2. Τις διατάξειςτου άρθρου 17του Ν. 2362/95. 

3. Την 1039386/441/Α0006/21.4.2000, ΦΕΚ 571/ 
21.4.2000 απόφαση του Υπουργού Οικονομικών «περί 
αναθέσεως αρμοδιοτήτων Υπουργού Οικονομικών στους 
Υφυπουργούς». 

4. Το γεγονός ότι η απόφαση αυτή δεν προκαλεί δαπά¬ 
νη σε βάρος του κρατικού προϋπολογισμού, αποφασί¬ 
ζουμε: 

Το ποσό που θα προκαταβάλλει κάθε υποψήφιος για τη 
συμμετοχή του στο διαγωνισμό για την πλήρωση κενών 
θέσεων συμβολαιογράφων καθορίζεται σε είκοσι πέντε 
χιλιάδες (25.000) δραχμές. 

Το ανωτέρω ποσό θα εισπράττεται υπέρ του Δημοσίου 
στον κωδικό αριθμό εσόδου 3741 με κατονομασία «Πα¬ 
ράβολα από κάθε αιτία» είτε μέσω εντύπου παράβολου εί¬ 
τε μέσω διπλοτύπου είσπραξης, όπου ως αιτία είσπραξης 
θα αναγράφεται «Συμμετοχή σε διαγωνισμό συμβολαιο¬ 
γράφων». 

Τα παράβολα ή διπλότυπα δια της Δ/νσης Οικονομικού 
του Υπουργείου Δικαιοσύνης θα υποβάλλονται στο Γενι¬ 
κό Λογιστήριο του Κράτους (Δ/νσητου Προϋπολογισμού) 
προκειμένου στη συνέχεια να εγγράφονται, ισόποσες με 
τις εισπράξεις, πιστώσεις στον προϋπολογισμό εξόδων 
του Υπουργείου Δικαιοσύνης και στους σχετικούς Κωδι¬ 
κούς εξόδων. 

Οι ανωτέρω πιστώσεις θα διατίθενται αποκλειστικά για 
αμοιβές των μελών των εξεταστικών επιτροπών και των 
εξόδων διενέργειας του διαγωνισμού. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 27 Φεβρουάριου 2001 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

Γ. ΔΡΥΣ ΜΙΧ. ΣΤΑΘΟΠΟΥΛΟΣ 

□ 

Αριθ. ΣΤ-5148 ( 7 ) 

Σύσταση - Συγκρότηση κοινού Υπηρεσιακού Συμβουλίου 
των εργαζομένων στα ΝΠΔΔ - Γυμναστήρια Ν. Θεσ¬ 
σαλονίκης. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

Α) Της παρ. Ιγτου άρθρου 158 της παρ. 3 του άρθρου 
159 των παρ. 2,4 και 5 του άρθρου 160 της παρ. 2 του άρ¬ 
θρου 161, του άρθρου 162 όπως συμπληρώθηκε με την 
παρ. 3 του άρθρου 4 του Ν. 2839/00 και των παρ. 2, 3 και 
5 του άρθρου 163 του Ν. 2683/99 (ΦΕΚ 19/Α) όπως τρο¬ 
ποποιήθηκαν με τις διατάξεις του άρθρου 15 του Ν. 
2839/00 

Β) Των άρθρων 36 παρ. 1 και 43 του Π.Δ. 410/88 και της 
παρ. Β4του άρθρου 40του Ν. 1884/90. 

Γ) Του άρθρου 27 του Ν. 2081/92 με το οποίο προστέ¬ 
θηκε το άρθρο 29ΑστοΝ. 1558/85. 

2. Τις διατάξειςτου άρθρου 1 παρ. 2του Ν. 2503/97. 

3. Του Α.Ν. 397/68 «περί επανασυστάσεως της Γ.Γ.Α. 
και των αρμοδιοτήτων αυτής». 

4. Το άρθρο μόνο του Π.Δ. 53/98 «Διατήρηση εποπτείας 
Ν.Π.Δ.Δ. απάτη Γ.Γ.Α.». 

5. Τα Π.Δ. 50/18.2.2000 και 51/18.2.2000 ίδρυση Περι¬ 
φερειακού ΑΚ Θεσ/νίκης και ΕΝΚ Θεσ/νίκης αντίστοιχα. 

6. Την υπ’αριθμ. 20261/20.4.2000 κοινή απόφαση του 
Πρωθυπουργού και του Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού». 

7. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού των νομικών προσώπων Ε.Σ. Αλεξάνδρειο, Ε.Σ. Καυ- 
τατζόγλειο, Ε.Γ. Μίκρας, Περιφερειακό Α.Κ. Θεσ/νίκης 
και Ε.Ν.Κ. Θεσ/νίκης, ούτε του κρατικού προϋπολογισμού 
γιατί με την παρούσα σύσταση δε μεταβάλλεται ο αριθ¬ 
μός των μελών του υφιστάμενου κατά την έναρξη ισχύος 
του Ν. 2683/99 Υπηρεσιακού Συμβουλίου, αποφασίζου¬ 
με: 

1. Συγκροτούμε πενταμελές Υπηρεσιακό Συμβούλιο 
αρμόδιο για όλο το προσωπικό , πλην των υπαλλήλων με 
βαθμό Γενικού Δ/ντή των εξής ΝΠΔΔ Ε.Σ. Αλεξάνδρειο, 
Ε.Σ. Καυτατζόγλειο, Ε.Γ. Μίκρας, Περιφερειακό Α.Κ. 
Θεσ/νίκης και Ε.Ν.Κ. Θεσ/νίκης, με έδρα το Ε.Γ. Μίκρας. 

Α) Τρεις (3) μονίμους υπαλλήλους με βαθμό Διευθυντή 
από αυτούς που υπηρετούν στα ΝΠΔΔ που υπάγονται 
στο Κοινό Υπηρεσιακό Συμβούλιο και υπηρετούν στην 
έδρα του Συμβουλίου. 

Β) Δύο (2) αιρετούς εκπροσώπους των υπαλλήλων με 
βαθμό τουλάχιστον Α’ με τους αναπληρωτές τους. 

2. Τα ανωτέρω υπό στοιχεία α’ της παραγράφου 1 τα¬ 
κτικά μέλη του Κοινού Υπηρεσιακού Συμβουλίου ορίζο¬ 
νται με απόφαση του Υφυπουργού Πολιτισμού. 

3. Με την απόφαση του ορισμού των μελών των κοινών 
Υπηρεσιακών Συμβουλίων ορίζεται ως Πρόεδρος ένα από 
τα τακτικά μέλη του Υπηρεσιακού Συμβουλίου με ανα¬ 
πληρωτή επίσης ένα από τα τακτικά μέλη. Αναπληρωτές 
των δύο άλλων τακτικών μελών ορίζονται μόνιμοι υπάλ¬ 
ληλοι με βαθμό διευθυντή από αυτούς που υπάγονται 
στην αρμοδιότητα του Κοινού Υπηρεσιακού Συμβουλίου 
και υπηρετούν στην έδρα του. 

4. Εισηγητής ορίζεται με απόφαση του Δ.Σ. κάθε νομι¬ 
κού προσώπου ο προϊστάμενος της υπηρεσίας προσωπι¬ 
κού με αναπληρωτή τον προϊστάμενο της αμέσως υπο¬ 
κείμενης οργανικής μονάδας προσωπικού για τα θέματα 
του συγκεκριμένου νομικού προσώπου. 

5. Χρέη γραμματέα στο υπηρεσιακό συμβούλιο εκτελεί 
υπάλληλος που ορίζεται με τον αναπληρωτή του από τον 
Υφυπουργό Πολιτισμού. 

8. Η θητεία των μελών του Υπηρεσιακού Συμβουλίου εί¬ 
ναι διετής. 

9. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

10. Οι υποθέσεις που εκκρεμούν στο Υπηρεσιακό Συμ¬ 
βούλιο κρίνονται από το νέο Υπηρεσιακό Συμβούλιο που 
συγκροτείται με την απόφαση αυτή χωρίς να απαιτείται 
νέα παραπομπή των υποθέσεων αυτών.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 

□ 

Αριθ. 1454 (8) 

Διαπίστωση ανάγκης υπερωριακής εργασίας και καθιέ¬ 
ρωση αυτής με αμοιβή κατά τις απογευματινές ώρες 
και Κυριακές και εξαιρέσιμες ημέρες των υπαλλήλων 
της Ν.Α. Μαγνησίας, μονίμων και αποσπασμένων για 
το Α' εξάμηνο του 2001. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις του Π.Δ. 30/96 «Κώδικα Νομαρχιακής 
Αυτοδιοίκησης». 

2. Τις διατάξεις του άρθρου 15 παρ. 18 εδ. 2 του Ν. 
2503/97 «Διοίκηση, Οργάνωση Στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις». 

3. Τις διατάξεις του άρθρου 18 του Ν. 2470/97 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» (ΦΕΚ 40Α/97), όπως 
αντικαταστάθηκε με τις διατάξεις του άρθρου 15 του Ν. 
2592/98 για υπερωριακή εργασία (ΦΕΚ 57 Α/98). 

4. Του άρθρου 35 παρ. 7 του Ν. 2738/99 «Συλλογικές 


διαπραγματεύσεις στη Δημόσια Διοίκηση κ.λπ.» (ΦΕΚ 
180Α/99), σύμφωνα με το οποίο η διαπίστωση της ανά¬ 
γκης για υπερωριακή εργασία των υπαλλήλων των Ν.Α. 
και η καθιέρωση αυτής με αμοιβή γίνεται με απόφαση Νο¬ 
μάρχη. 

5. Τις ειδικές έκτακτες υπηρεσιακές ανάγκες, όπως κα- 
ταχώρηση και μηχανογράφηση στοιχείων ατομικών φα¬ 
κέλων προσωπικού για το σχηματισμό του προσωπικού 
μητρώου των υπαλλήλων, κατάρτιση ισολογισμού και 
απολογισμού των οικ. ετών 1998, 1999 και 2000, συγκέ¬ 
ντρωση απογραφικών στοιχείων για να καταστεί δυνατή η 
λειτουργία του διπλογραφικού συστήματος , τη γραμμα¬ 
τειακή εξυπηρέτηση του γραφείου Νομάρχη λόγω των 
εκτάκτων υπηρεσιακών μετακινήσεων του Νομάρχη, τον 
φόρτο εργασίας λόγω του μικρού αριθμού των υπηρε- 
τούντων στις Δ/νσεις Διοικητικών Οικονομικών Υπηρε¬ 
σιών, Πολιτικών Δικαιωμάτων και Πολιτιστικών Υποθέσε¬ 
ων και Προγραμματισμού, για την αντιμετώπιση εκκαθα¬ 
ρίσεων αρχείων, αναθεώρησης των εκλογικών 
καταλόγων, δημιουργίας βάσης δεδομένων για τους 
αγωνιστές Εθνικής Αντίστασης και καταγραφής των 
Αθλητικών και Πολιτιστικών Σωματείων. 

6. Το γεγονός ότι έχει εξασφαλισθεί η πίστωση που 
απαιτείται για την πληρωμή της συγκεκριμένης δαπάνης 
η οποία ανέρχεται στο ποσό των δρχ. 5.000.000 και θα 
αντιμετωπισθεί από τους ΚΑΕ 0511,0512, 0251 του προ¬ 
ϋπολογισμού της Ν.Α.Μ., αποφασίζουμε: 

Διαπιστώνουμε την ανάγκη για υπερωριακή εργασία 
των υπαλλήλων μονίμων και αποσπασμένων, τωνΔ/νσεων 
Οικονομικών, Διοικητικών Υπηρεσιών, Πολιτικών Δικαιω¬ 
μάτων και Πολιτιστικών Υποθέσεων, Προγραμματισμού 
και Γραφείου Νομάρχη της Ν.Α. Μαγνησίας και καθιερώ¬ 
νουμε αυτήν με αμοιβή, για την αντιμετώπιση των ανωτέ¬ 
ρω αυξημένων υπηρεσιακών αναγκών για το Α' εξάμηνο 
του 2001. 

Οι πιο πάνω αναφερόμενες έκτακτες υπηρεσιακές ανά¬ 
γκες θα αντιμετωπισθούν με υπερωριακή εργασία μέχρι 
40 υπαλλήλων της Ν.Α.Μ. επί συνόλου υπηρετούντων 
100 . 

Η δαπάνη αποζημίωσης βαρύνει τις εγκεκριμένες πι¬ 
στώσεις του Προϋπολογισμού της Ν.Α.Μ. συνολικού 
ύψους δρχ. 5.000.000 στον φορέα 051 ΚΑΕ 0511, 0512, 
0251. 

Η συγκρότηση των συνεργείων υπερωριακής απασχό¬ 
λησης και ο καθορισμός των ωρών εργασίας θα γίνει με 
νεώτερη απόφασή μας. 

Η απόφαση αυτή η ισχύς της οποίας αρχίζει από 1 Φε¬ 
βρουάριου τρέχοντος έτους, να δημοσιευθεί στην Εφη¬ 
μερίδα της Κυβερνήσεως. 

Η παρούσα απόφαση που ισχύει από 27.1.2001 να δη- 
μοσιευθεί στην Εφημερίδα της Κυβερνήσεως. 

Βόλος, 27 Φεβρουάριου 2001 

Ο Νομάρχης 
ΠΑΝ. ΣΚΟΤΙΝΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΒ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.βΐ. 9 γ 
θ-ΓΠ3ίΙ: \Λ/θ6ΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 (061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13Τ.Κ. 491 00 (0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη (02511 46 888/47 533 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή 




• Για τα ΦΕΚ από 1 μέχρι 24 σελίδες 300 δρχ. (0,88 βυτο) 



• Για τα ΦΕΚ από 24 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. 

ανά δσέλιδο ή μέρος αυτού. 

Σε μορφή Οϋ: 




Τεύχος 


ΔΡΧ. 

ΕΙΙΒΟ 

Α' 


60.000 

176,08 

Β' 


70.000 

205,43 

Δ' 


50.000 

146,74 

Α.Ε. - Ε.Π.Ε. (μηνιαίο) 


20.000 

58,69 

Α', Β', Δ' (τριμηνιαίο) 


30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙπΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























